ביל ניי

ויליאם פרנסיס "ביל" ניי (באנגלית: William Francis "Bill" Nighy; נולד ב-12 בדצמבר 1949) הוא שחקן אנגלי, זוכה פרסי גלובוס הזהב ובאפט"א. הוא הרבה להופיע בתיאטרון ובטלוויזיה לפני שגילם את תפקידו הראשון בקולנוע בשנת 1981. תפקידיו הידועים הם בסרטים "אהבה זה כל הסיפור", "מת על המתים", "רמז לסקנדל", "מלחמת האופל", "שוטרים לוהטים", "הגנן המסור" ו"שודדי הקאריביים".

ביוגרפיה
ביל ניי נולד בקאטרהם שבמחוז סארי. אמו, קתרין ג'וזפין, הייתה אחות פסיכיאטרית ואביו, אלפרד מרטין ניי, היה בעל מוסך ועסק במכונאות. לניי אח (מרטין) ואחות (אנה) מבוגרים ממנו. הוא למד בבית הספר "ג'ון פישר" ברובע פורלי שבלונדון ובבית הספר למשחק גילדפורד.

ניי הופיע במשך שתי עונות ב"אברימן תיאטר" בליברפול. הופעת הבכורה שלו בלונדון הייתה בתיאטרון הלאומי במחזה האפי "אילומינטוס" של קן קמפבל וכריס לנגהם, אשר הועלה לראשונה בתיאטרון קוטסלו ב-4 במרץ 1977. בהמשך הופיע בהצגות של המחזאי דייוויד הר שוב בתיאטרון הלאומי.

ניי כיכב בתוכניות רדיו וטלוויזיה רבות, הבולטת שבהן הייתה סדרת הטלוויזיה של הבי בי סי "The Men's Room" משנת 1991. לטענתו סדרה זו שעובדה לפי רומן של אן אוקלי, הזניקה את הקריירה שלו. ב-1981 השתתף בתסכית רדיו של "שר הטבעות" בו הופיע בתפקיד סמווייז גמג'י. עוד השתתף בשנות השמונים בגרסה הרדיופונית של הסדרה הקומית "כן, אדוני השר". הוא כיכב בדרמה הרדיופונית "סיפורו של קרטון" לצידם של סטיבן מור ולזלי שארפ ששודרה לראשונה ב-1996. ב-2002 שיחק בתפקיד ראשי בסדרה "Auf Wiedersehen, Pet" שבה גילם דמות של פוליטיקאי בשם ג'פרי גריינג'ר. הוא השתתף בתפקיד אורח בסדרה "באלדי" של רדיו בי-בי-סי 4. בטלוויזיה הופיע ב-2003 בסדרת המתח "שם המשחק" ובסדרת הדרמה התקופתית "הוא ידע שהוא צודק" על פי רומן מאת אנתוני טרולופ.

שתיים מהופעותיו בתיאטרון הלאומי זכו במיוחד לשבחים. האחת במחזה "ארקדיה" מאת טום סטופארד בתפקיד ברנרד נייטינגייל, איש אקדמיה חסר מצפון לצידה של פליסיטי קנדל בתפקיד האנה ג'רביס. במחזה "כחול/כתום" מאת ג'ון פנהל גילם דמות של פסיכיאטר, והיה מועמד לפרס אוליבייה בקטגוריית השחקן הטוב ביותר.

הופעותיו הראשונות בקולנוע היו בתחילת שנות השמונים במותחן "חוד המחט" ובסרט "לורד פונטלרוי הקטן". ב-2003 השתתף בהפקה האמריקאית "מלחמת האופל" כשהוא מגלם את דמותו של הערפד המרושע ויקטור, וב-2006 גילם את אותו תפקיד בסרט ההמשך "מלחמת האופל 2", ושוב בסיפור המקדים "מלחמת האופל: עלייתם של אנשי הזאב". בפברואר 2004 זכה בפרס באפט"א לשחקן הטוב ביותר בתפקיד משנה על תפקידו בסרט "אהבה זה כל הסיפור" כזמר הרוק בילי מאק. באפריל אותה שנה זכה בפרס באפטא לטלוויזיה על תפקידו בסדרת הטלוויזיה "שם המשחק". עוד ב-2004 השתתף ניי בקומדיה "מת על המתים".

בתחילת 2004 היה ניי ברשימת המועמדים לתפקיד הדוקטור בחידוש של שנת 2005 של הסדרה הוותיקה של ה-BBC דוקטור הו, תפקיד שגילם בסופו של דבר השחקן כריסטופר אקלסטון.

ב-2005 גילם את דמותו של סלארטיברטפאסט בעיבוד הקולנועי ל"מדריך הטרמפיסט לגלקסיה" ושיחק בדרמה-הקומית "הנערה מבית הקפה" לצידה של קלי מקדונלד. ב-2006 הופיע בדרמה של סטיבן פוליאקוף "בתו של גדעון", בה גילם את הדמות הראשית גדעון, מארגן אירועים מצליח המתחיל לאבד את הקשר עם המציאות. על תפקידו זה זכה ב-2007 בפרס גלובוס הזהב כשחקן הטוב ביותר במיני-סדרה או סרט טלוויזיה. עוד ב-2006 הופיע ניי לראשונה בברודוויי בהצגה "The Vertical Hour" שביים סם מנדס לצידה של ג'וליאן מור.

ניי גילם את דמות הנבל, דייווי ג'ונס, ב"שודדי הקאריביים: תיבה של איש מת", וגילם שוב את אותה דמות בסרט ההמשך "שודדי הקאריביים: סוף העולם". הוא היה מועמד לפרס מבקרי הקולנוע של לונדון על תפקידו בסרט "רמז לסקנדל". פעמיים גילם דמות של כוכב רוק, ריי סימס בסרט "סטיל קרייזי" ובילי מאק בסרט "אהבה זה כל הסיפור".

ב-2008 החלו צילומי הסרט "מלחמת האופל: עלייתם של אנשי הזאב" בו מגלם ניי שוב את תפקיד ויקטור. ניי הוא הבחירה של הבמאי דייוויד ייטס לתפקיד רופוס סקריג'מר בסרט הארי פוטר והנסיך חצוי-הדם שיצא ב-2009.

בשנת 2010 השתתף בסרט "Wild Target" לצידה של הלנה בונהם-קרטר שצולם באי מאן ובלונדון.

בשנת 2011 שיחק ניי לצד פליסיטי ג'ונס בקומדיה הרומנטית "מסלול לאהבה" של הבמאי פיל טרייל.

בשנת 2017 הופיע בסרט הדרמה הבריטי "שעתם היפה" לצדם של ג'מה ארטרטון וסם קלאפלין.

בספטמבר 2025 ניי ינחה את פסטיבל Global Citizen לשנת 2025 לצד אדם למברט, ליזה קושי, דנאי גורירה והמנחה שהוכרז מראש יו ג'קמן.

 חיים אישיים 
בת זוגו של ניי מ-1981 הייתה השחקנית דיאנה קוויק ולהם בת, מרי, שנולדה ב-1984. השניים נפרדו ב-2008.

ניי אוהד של קבוצת הכדורגל האנגלית קריסטל פאלאס, והוא פטרון של CPFRIS מועדון ילדים נכים של הקבוצה. ניי מתגורר בסאפוק שבאנגליה.

פילמוגרפיה
קולנוע
 שנה שם שם באנגלית תפקיד הערות 1981 חוד המחט Eye of the Needle בלנקינסופ 1983 קללת הפנתר הוורוד Curse of the Pink Panther ENT Doctor 1984 המתופפת הקטנה The Little Drummer Girl אל 1985 Hitler's SS: Portrait in Evil הלמוט הופמן שלושה עשר לארוחת ערב Thirteen at Dinner רונלד מארש 1989 פנטום האופרה The Phantom of the Opera: The Motion Picture מרטין ברטון 1994 Being Human ג'וליאן 1996 הנחישות מנצחת True Blue ג'רמי סאוויל 1997 סיפורי פיות FairyTale: A True Story אדוארד גרדנר 1998 סטיל קרייזי Still Crazy ריי סים 1999 מלון פרדיסו Guest House Paradiso מר ג'ונסון 2001 ראש בראש Blow Dry ריימונד "ריי" רוברטסון Lawless Heart דן לאקי ברייק Lucky Break רוג'ר "רוג" צ'מברלין 2002 AKA הדוד לואיס גריפוין 2003 Ready When You Are, Mr McGill פיל פריש אהבה זה כל הסיפור Love Actually ביל מאק אחוזת אהבה I Capture the Castle ג'יימס מורטמיין מלחמת האופל Underworld ויקטור 2004 מת על המתים Shaun of the Dead פיליפ אין סוף לאהבה Enduring Love רובין 2005 קרוסלת הקסמים The Magic Roundabout דילן דיבוב מדריך הטרמפיסט לגלקסיה The Hitchhiker's Guide to the Galaxy סלארטיברטפאסט הגנן המסור The Constant Gardener סר ברנרד פלגרין 2006 שודדי הקאריביים: תיבה של איש מת Pirates of the Caribbean: Dead Man's Chest דייווי ג'ונס מלחמת האופל 2 Underworld: Evolution ויקטור אלכס ריידר Stormbreaker אלן בלאנט חיים בזרם Flushed Away וייטי דיבוב רמז לסקנדל Notes on a Scandal ריצ'רד הרט 2007 שוטרים לוהטים Hot Fuzz פקד קנת' שודדי הקאריביים: סוף העולם Pirates of the Caribbean: At World's End דייווי ג'ונס 2008 מבצע ואלקירי Valkyrie פרידריך אולבריכטזנב שועל A Fox's Tale The Ringmasterדיבוב 2009 מלחמת האופל: עלייתם של אנשי הזאב Underworld: Rise of the Lycans ויקטור רדיו רוק The Boat That Rocked קוונטין שם הפצה נוסף "Pirate Radio" כוח G G-Force לאונרד סאבר אסטרו בוי Astro Boy פרופ' סימון אלפאן / רובוטסקי דיבוב Glorious 39 סר אלכסנדר 2010 Wild Target ויקטור מיינרד הארי פוטר ואוצרות המוות-חלק א' Harry Potter and the Deathly Hallows – Part 1 רופוס סקרימג'ר 2011רנגו Rango רטיסנייק ג'ייק דיבוב Chalet Girl ריצ'רד שירות המתנות החשאי של ארתור Arthur Christmas גרנדסנטה דיבוב The Man with the Stolen Heart המספר 2012 מלון מריגולד האקזוטי The Best Exotic Marigold Hotel דאגלס איינסלי זעם הטיטאנים Wrath of the Titans הפייסטוס זיכרון גורלי Total Recall מתיאס לייר 2013 Great White Shark 3D קריינות ג'ק צייד הענקים Jack the Giant Slayer פאלון סוף העולם The World's End הרשת קול כל הזמן שבעולם About Time ג'יימס לייק 2014 אני, פרנקנשטיין I, Frankenstein נבריוס גאווה Pride קליף 2015 מלון מריגולד האקזוטי השני The Second Best Exotic Marigold Hotel דאגלס איינסלי 2016 Dad's Army סרג'נט וילסון נורם בעיר הגדולה Norm of the North סוקרטס דיבוב גולם רצחני The Limehouse Golem ג'ון קילדייר 2017 שעתם היפה Their Finest אמברוז הילרד / הדוד פרנק חנות הספרים The Bookshop מר אדמונד ברונדיש 2018 Sometimes Always Never אלן 2019 זרים בניו יורק The Kindness of Strangers טימופיי תקווה בהופ גאפ Hope Gap אדוארד 2020 אמה Emma מר וודהאוס מינמטה Minamata רוברט הייז 2021 Buckley's Chance ספנסר 2022לחיות Living מר רודני ויליאמסמועמד פרס אוסקר לשחקן הטוב ביותר
מועמד פרס באפט"א לשחקן הטוב ביותר בתפקיד ראשי2024בעלה של המחסלת (אנ') Role Playבוב קלרמןאות משמיים: הסימן הראשון The First Omen קרדינל לורנס המשחק היפה (אנ') The Beautiful Game מאל שומרת הדרקונים Dragonkeeper דאנזי דיבוב רוז הרובוטית The Wild Robot לונגנק דיבוב That Christmas ביל דיבוב Gracie & Pedro: Pets to the Rescue קונרד דיבוב החתול בעל 10 הנשמות (אנ') 10 Lives פרופסור ריצ'רד קרייבן דיבוב הנס של ג'וי Joy פטריק סטפטו (אנ') 2025 & Sons אנדרו דייר TBA 500 Miles סבא

טלוויזיה
 שנה שם שם באנגלית תפקיד הערות 1976 Softly, Softly: Taskforce אלברט בלייק בפרק "Say it with Flowers" 1978–1982 Play for Today דייב / ויליאם / ביל סדרת טלוויזיה (3 פרקים) 1979 Premier דיזי בפרק "Deasey" 1980 Agony וינסנט פיש עונה שנייה 1980 Fox קולין סטרין סדרת טלוויזיה (2 פרקים) 1980 BBC2 Playhouse ברונו בפרק "Standing in for Henry" 1982 Minder אוטס בפרק "Looking for Micky" 1982 Play for Tomorrow קונור מולן בפרק "Easter 2016" 1983 Reilly, Ace of Spies גושן בפרק "1905: The Visiting Fireman" 1983 Jemima Shore Investigates דייוויד קאלן בפרק "A Model for Murder" 1984 Crown Court לי סינקלייר בפרק "The Son of His Fathe" 1985 The Last Place on Earth ססיל מירס 1989 Storyboard סם בפרק "Making News" 1990 Making News סם קורטני 1990 Screenplay הווארד נאש בפרק "Antonio and Jane" 1990 TECX בריל בפרק "Writing on the Wall" 1991 The Men's Room מארק קרלטון מיני-סדרה 1991 ברג'ראק Bergerac בארי בפרק "All for Love" 1991 Boon סטיב ריבס בפרק "Pillow Talk" 1991–1993 Performance רוג'ר מייטלנד / יו מרינר סדרת טלוויזיה (2 פרקים) 1992 Chillers טום דיקנסון בפרק "The Cat Brought It In" 1992 A Masculine Ending ג'ון טרייסי סרט טלוויזיה 1993 Eye of the Storm טום פרוון סדרת טלוויזיה (6 פרקים) 1993 Peak Practice אלן סינקלייר בפרק "Growing Pains" 1993 Don't Leave Me This Way ג'ון טרייסי סרט טלוויזיה 1993 The Maitlands רוג'ר מייטלנד הפקה של ה-BBC למחזה מאת רונלד מקנזי 1994 Wycliffe דייוויד קליב בפרק "The Four Jacks" 1995 Llety Piod 1996 Testament: The Bible in Animation בלשצר בפרק "דניאל" 1997 Insiders מארק גורדון בפרק "The Vat Man" 1997 קוואנה QC Kavanagh QC ג'יילס קולפפר בפרק "Ancient History" 1998 נשקיני קייט Kiss Me Kate קמרון 1998–2000 סיפורי קנטרברי The Canterbury Tales הסוחר 1999 People Like Us ויל ראשמור בפרק "The Photographer" 2000 Longitude לורד סנדוויץ' 2000 Animated Tales of the World טייגר (דיבוב) בפרק "A Story of Taiwan: Aunt Tiger" 2002 Auf Wiedersehen, Pet ג'פרי גריינג'ר עונה שלישית 2002 חקירות המפקח לינלי The Inspector Lynley Mysteries אלן לוקווד בפרק "Well Schooled in Murder" 2003 שם המשחק State of Play קמרון פוסטר 2003 תודיע כשאתה מוכן, מר מק'גיל Ready When You Are, Mr. McGill פיל פריש סרט טלוויזיה 2003 הנסיך האבוד The Lost Prince ארתור ביג, ברון סטמפורדהאם סרט טלוויזיה 2003 סיפורי קנטרברי The Canterbury Tales ג'יימס בפרק "The Wife of Bath" 2003 The Young Visiters הרוזן מקלינצ'ם סרט טלוויזיה 2003 Life Beyond the Box: Norman Stanley Fletcher קריינות סרט טלוויזיה 2004 הוא ידע שהוא צודק He Knew He Was Right קולונל אוסבורן 2005 הנערה בבית הקפה The Girl in the Café לורנס סרט טלוויזיה בתו של גדעון Gideon's Daughter גדעון וורנר סרט טלוויזיה 2006 Horizon קריינות בפרק "The Great Robot Race" 2009 10 Minute Tales מר ג'לבי בפרק " Statuesque" 2010 דוקטור הו Doctor Who ד"ר בלאק בפרק "וינסנט והדוקטור" 2011עמוד שמונה Page Eight ג'וני ווריקר סרט טלוויזיה 2014 Turks & Caicos ג'וני ווריקר סרט טלוויזיה Salting the Battlefield ג'וני ווריקר סרט טלוויזיה 2017 Red Nose Day 2017 בילי מאק בקטע "Red Nose Day, Actually" 2018 תעלומת האליבי החסר Ordeal by Innocence ליאו ארגייל מיני-סדרה 2022 - הווה האיש שנפל מכוכב אחר The Man Who Fell to Earth תומאס ג'רום ניוטון תפקיד ראשי; 10 פרקים 2025 לאזרוס מאת הרלן קובן  Lazarus ד"ר לאזרוס מיני-סדרה

 פרסים ומועמדויות 
פרסשנהקטגוריהפרויקטתוצאהפרס אוסקר2023השחקן הטוב ביותרלחיות

קישורים חיצוניים



הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי פרס בחירת הנוער
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:אנגלים שנולדו ב-1949